Naziv obveznika: **Visoki trgovački sud Republike Hrvatske**

Ulica i kućni broj: **Savska cesta 62**

Pošta i mjesto: **10000 Zagreb**

OIB: **97349366519**

Matični broj: **03271064**

RKP: **03582**

Glava: **10925**

***OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA 2024. GODINU***

**UVOD**

Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu („Narodne novine“ br. 144/21.) te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23).

Izvještaj o izvršenju financijskog plana za 2024. godinu sadrži:

1. OPĆI DIO
2. Sažetak Računa prihoda i rashoda
3. Račun prihoda i rashoda (prema ekonomskoj klasifikaciji, izvorima financiranja i funkcijskoj klasifikaciji)
4. POSEBNI DIO (po organizacijskoj i programskoj klasifikaciji)
5. OBRAZLOŽENJE OPĆEG I POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA

Po organizacijskoj klasifikaciji Visoki trgovački sud RH je glava 10925unutar Razdjela 109Ministarstvo pravosuđa, uprave i digitalne transformacije. Prema programskoj klasifikaciji sadrži program 2803 Vođenje sudskih postupaka. Unutar navedenog programa je aktivnost A632000 Vođenje sudskih postupaka iz nadležnosti Visokog trgovačkog suda RH.

Visoki trgovački sud RH financira se iz izvora financiranja: 11 Opći prihodi i primici i 31 Vlastiti prihodi.

**I. OPĆI DIO**

**A)** **RAČUN PRIHODA I RASHODA** (prihodi i rashodi prema ekonomskoj klasifikaciji)

Financijskim planom za 2024. godinu planirani su ukupni prihodi poslovanja u visini od 3.581.905,00 eura, dok su isti ostvareni u iznosu od 3.565.706,24 eura, odnosno 99,55 % tekućeg plana. Za 2024. godinu planirani su rashodi u iznosu od 3.581.905,00 eura. Ostvareni su rashodi u iznosu od 99,52 % tekućeg plana. Ostvareni prihodi i rashodi u 2024. veći su za 14,03 odnosno 14,02 postotnih poena u odnosu na 2023. godinu. Tijekom 2024. godine ostvareni su vlastiti prihodi ali nisu bili korišteni za podmirenje rashoda poslovanja. Na kraju 2024. prijenos sredstava u sljedeće razdoblje iznosi 4.232,33 eura.

**Skupina 66 –Prihodi od prodaje proizvoda i robe te pruženih usluga**

Vlastiti prihodi se ostvaruju naplatom usluga fotokopiranja spisa, prodajom literature i iznajmljivanja prostora za samoposlužne aparate. Ostvareni prihodi iznose 882,74 eura što je za 90,20 postotnih poena više nego u 2023. godini. Vlastiti prihodi se koriste za pokrivanje rashoda vezanih za poslove na temelju kojih su i ostvareni. U 2024. godini nije bilo financiranja rashoda iz te vrste prihoda.

**Skupina 67 – Prihodi iz nadležnog proračuna**

Prihodi ostvareni od nadležnog proračuna za financiranje rashoda poslovanja ostvareni su u iznosu od 3.564.823,50 eura što predstavlja povećanje u odnosu na prošlu godinu (Indeks: 115,40 %) i 99,54 % tekućeg plana za 2024. godinu.

**Skupina 31-Rashodi za zaposlene**

Rashodi za zaposlene su ostvareni u iznosu 3.371.103,98 eura što je 99,96 % tekućeg plana za 2024. godinu. U odnosu na 2024. godinu povećani su rashodi za zaposlene za 15,92 postotnih poena zbog povećanja koeficijenata i osnovice za plaće za službenike, namještenike i suce.

**Skupina 32- Materijalni rashodi**

Materijalni rashodi su ostvareni u iznosu 183.357,32 eura, što je smanjenje u odnosu na isto razdoblje prošle godine (Indeks: 88,17 %) i predstavlja 92,26 % tekućeg plana. Najznačajniji materijalni rashodi su naknade troškova zaposlenima u iznosu od 65.218,30 eura što je 128,93 % u odnosu na izvršenje za 2023. godinu. Do značajnog povećanja u odnosu na prošlu godinu došlo je zbog većih rashoda za službena putovanja i prava sudaca na troškove prijevoza na posao i s posla. Rashodi za materijal i energiju su u 2024. iznosili 60.229,84 eura što je manje nego u 2023. godini. Do smanjenja je došlo jer u 2024. Sud nije imao više obvezu plaćat energiju na staroj lokaciji Suda. Rashodi za usluge ostvareni su u iznosu od 46.539,90 eura što je smanjenje u odnosu na 2023. godinu (Indeks: 52,75 %). Do smanjenja je najviše došlo zbog manjeg troška selidbe arhive u odnosu na troškove selidbe Suda na novu lokaciju u 2023. i zbog manjih troškova tekućeg i investicijskog održavanja i komunalnih usluga. U 2024. Sud nije više imao troškove za komunalne usluge i održavanje zgrade na staroj lokaciji Suda.

**Skupina 34-Financijski rashodi**

Najznačajniji rashodi su kamate za financijski leasing u iznosu od 1.043,71 eura. Ostali financijski rashodi su manji od planiranog.

**Skupina 42 – Rashodi za nabavu proizvedene dugotrajne imovine**

Rashodi su veći u odnosu na isto razdoblje prethodne godine zbog većih troškova za otplatu glavnice leasinga. Rashodi su u skladu s planom za 2024.

**B) RAČUN PRIHODA I RASHODA** (prihodi i rashodi prema izvorima financiranja)

Izvor financiranja 11 opći prihodi i primici - prihodi su veći u odnosu na 2023. godinu (Indeks: 114,03 %) zbog većih rashoda za plaće zaposlenika.

Izvor financiranja 31 vlastiti prihodi - Ostvareni su prihodi u 2024. u iznosu od 882,74 eura. Ostvareni prihodi su za 90,20 postotnih poena viši nego u 2023. godini. Nije bilo rashoda koji su financirani iz vlastitih prihoda.

**C) RAČUN PRIHODA I RASHODA** (rashodi prema funkcijskoj klasifikaciji)

Prema funkcijskoj klasifikaciji svi ostvareni rashodi su razvrstani u skupinu 033 Sudovi, u iznosu od 3.564.823,50 eura. Ostvareni rashodi su veći za 14,02 postotnih poena u odnosu na 2023. godinu.

**II. POSEBNI DIO**

Na početku 2024. stanje novčanih sredstava na računu suda je 2.361,04 eura. Na kraju 2024. stanje novčanih sredstava je iznosilo 0,05 eura.

**A)** **RAČUN PRIHODA I RASHODA** (prihodi i rashodi prema organizacijskoj i programskoj klasifikaciji)

Sud ima program 2803 Vođenje sudskih postupaka a unutar programa je aktivnost A632000 Vođenje sudskih postupaka iz nadležnosti Visokog trgovačkog suda RH. U planu se najveći izvor financiranja odnosi se na izvor 11 i iz njega su se financirali redovni rashodi suda.

Mjesto i datum: Zagreb, 18. ožujka 2025.